Η **Περιστερά η υψηλή** *(Peristeria elata)*, είναι είδος ορχιδέας που απαντάται από την Κεντρική Αμερική, τον Ισημερινό και τη Βενεζουέλα. Είναι το τυπικό είδος του γένους. Συχνά αναφέρεται στα Αγγλικά ως η **Ορχιδέα του Αγίου Πνεύματος**, **Ορχιδέα Περιστέρι** ή **Άνθος του Αγίου Πνεύματος** και στα Ισπανικά ως *Flor del Espiritu Santo*.

Περιγραφή
---------

Έχει ωοειδείς ψευδοβολβούς ύψους έως 12 εκ. επιμήκεις, όχι χονδρούς και με τέσσερα φύλλα που φτάνουν σε μήκος έως και το ένα μέτρο και πλάτος τα 15 εκ. διπλωμένα. Τα άνθη εκφύονται από τη βάση του βολβού και παράγουν 4 έως 12 άνθη με έντονο χρώμα λευκού μαρμάρου και μωβ στίγματα. Ο ανθήρας και ο ύπερος είναι κίτρινοι. Το κεντρικό τμήμα του άνθους έχει ένα καλά καθορισμένο σχήμα περιστεριού. Το άρωμά του είναι παρόμοιο με αυτό της μπύρας.

Εμβέλεια
--------

Το επίφυτο βρίσκεται στην Κεντρική και βόρειο-δυτική Νότια Αμερική, κυμαίνεται από την Κόστα Ρίκα έως το Περού.

Φυσικό περιβάλλον
-----------------

Στον Παναμά, το είδος αυτό βρίσκεται σε αφθονία στα πολύ υγρά δάση των βουνών. Έχει βρεθεί ως επίφυτο φυτό στους κορμούς των δένδρων που καλύπτονται με βρύα σε υψόμετρο περίπου 1.100 μ. Στο φυσικό του περιβάλλον, αυτή η ορχιδέα, φύεται στα ώριμα δάση, πλησίον του επιπέδου του εδάφους.

Κατάσταση διατήρησης
--------------------

Αυτό το άνθος κινδυνεύει με εξαφάνιση, λόγω της ομορφιάς του, οι διακινητές το απομακρύνουν από το περιβάλλον του. Η Παναμέζικη ΜΚΟ: *APROVACA* τρέχει ένα πρόγραμμα χορηγίας για αυτή την ορχιδέα, προκειμένου να την σώσει από τον αφανισμό. Σύμφωνα με τη Συνθήκη της Ουάσινγκτον για το Διεθνές Εμπόριο στα Απειλούμενα Είδη της Άγριας Πανίδας και Χλωρίδας *(Washington Treaty on International Trade in Endangered Species of Wild Fauna and Flora)*, περιλαμβάνεται στον κατάλογο των απειλούμενων φυτών.

Εθνικό άνθος του Παναμά
-----------------------

Από το 1980, αυτή η ορχιδέα είναι το εθνικό άνθος της Δημοκρατίας του Παναμά.

Δείτε επίσης
------------

* Ορχιδέα
* Ορχιδέα τίγρης
* Ψυχώτρια
* Φαλαίνοψις
* Καλσεολαρία η μονανθής
* Δράκουλα η πιθηκόμορφος
* Καλεάνα η μείζων

Σημειώσεις
----------

1. ↑   Επίφυτο *(epiphyte)*, είναι εκείνο το φυτό το οποίο ζει στην επιφάνεια κάποιου άλλου φυτού.

Παραπομπές σημειώσεων

Παραπομπές
----------

1. ↑  «Parrot Flower». *Snopes*. Ανακτήθηκε στις 8 Ιουνίου 2013.
2. ↑  Meisel, Joe E.· Kaufmann, Ronald S.· Pupulin, Franco (6 Νοεμβρίου 2014). *Orchids of Tropical America: An Introduction and Guide*. Cornell University Press. σελ. 164. ISBN 978-0-8014-5492-9. Ανακτήθηκε στις 18 Μαρτίου 2016.
3. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 5 Νοεμβρίου 2013. Ανακτήθηκε στις 18 Ιουλίου 2016.
4. ↑
5. ↑  República de Panamá.  Αρχειοθετήθηκε 2016-11-29 στο Wayback Machine..
6. ↑

Βιβλιογραφία
------------

* (Γαλλικά) Dr. Karlheinz Senghas - *Maxillaria, un genre chaotique* - Richardiana
* (Γαλλικά) Eric A. Christenson - *Vue d’ensemble du genre Maxillaria* - Richardiana

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Περιστερά η υψηλή** |


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Peristeria elata (έκδοση 715369258) της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |